בוב איגר

שנותיו הראשונות

איגר נולד למשפחה יהודית בניו יורק. הוא בנם של מימי (למשפחת טוניק) ולארתור ל. איגר. אביו היה לוחם במלחמת העולם השנייה וכיהן כסגן נשיא ומנכ"ל השיווק בגרינווייל, והיה גם פרופסור לפרסום וליחסי ציבור. משפחת אביו מתייחסת לרבי עקיבא איגראמו עבדה בחטיבת הביניים באושנסייד שבניו יורק.
הוא גדל באושנסייד, שם למד בבית הספר בשדרת פולטון וסיים את לימודיו בתיכון אושנסייד בשנת 1969. בשנת 1973 סיים בהצטיינות את לימודיו בבית הספר לתקשורת במכללת איתקה וקיבל תואר ראשון במדעים, טלוויזיה ורדיו.

קריירה

איגר החל בקריירה שלו במדיה בשנת 1972 כמארח "קמפוס פרוב", תוכנית טלוויזיה במכללת איתקה. הוא חלם להיות מגיש חדשות בזמן שעבד כחזאי, בטרם שינה את יעדיו.

ABC

בשנת 1974 הצטרף איגר לחברת השידורים האמריקאית ABC. בשנת 1989 מונה להיות נשיא הבידור של החברה. בשנת 1994 מונה לנשיא ומנהל התפעול הראשי.

חברת וולט דיסני

בשנת 1996 רכשה חברת וולט דיסני את ABC ושינתה את שמה ל-ABC Inc. איגר נשאר בתפקידו כנשיא עד 1999.
ב-25 בפברואר 1999 מינתה דיסני את איגר לנשיא וולט דיסני אינטרנשיונל, היחידה העסקית המפקחת על פעילותה הבינלאומית של דיסני, וכמו כן ליושב ראש קבוצת ABC, והוציאה אותו מהניהול היומיומי של ABC.
דיסני מינתה את איגר לנשיא ומנהל התפעול הראשי ב-24 בינואר 2000, מה שהפך אותו לשני בדרג אחרי היושב ראש והמנכ"ל מייקל אייזנר. דיסני הייתה ללא נשיא נפרד מאז עזיבתו של מייקל אוביץ בשנת 1997, אחרי 16 חודשים בדיסני.

מנכ"ל דיסני

כתוצאה ממאמץ מוצלח של רוי דיסני לרענן את הנהלת החברה, החלה דיסני לחפש מנכ"ל שיחליף את אייזנר. ב-13 במרץ 2005 הודיעה דיסני כי איגר יחליף את מייקל אייזנר בתפקידו. איגר היה אחראי על הפעילות היומיומית, אם אייזנר החזיק בתפקיד המנכ"ל עד שהתפטר ב-30 בספטמבר 2005. אחת ההחלטות הראשונות של איגר כמנכ"ל הייתה לפרק את חטיבת התכנון האסטרטגי ולמנות את סמנכ"ל התפעול האסטרטגי, פיטר מרפי, לתפקיד אחר. לפני מינויו של איגר לתפקיד, ניסו חברי הדירקטוריון רוי דיסני וסטנלי גולד למנוע את מינויו בקמפיין "הצילו את דיסני". ביולי 2005 ניאותו השניים לעבוד עמו.
ב-24 בינואר 2006 הודיעה דיסני כי היא תרכוש את פיקסאר תמורת 7.4 מיליארד דולר. באותה שנה רכשה החברה את הזכויות על המותג הראשון של החברה, אוסוולד הארנב מ-NBCUniversal על ידי שחרורו של שדרן הספורט מ-ABC Sport ל-NBC Sport.
באוגוסט 2009 הוביל איגר את המשא ומתן שהוביל את דיסני לרכוש את מארוול ואת הנכסים הנלווים לה בתמורה ל-4 מיליארד דולר. באוגוסט 2014 החזירה דיסני את ההשקעה מהרווח בקופות מסרטי מארוול בלבד.
באוקטובר 2012 חתם איגר על עסקה לרכישת לוקאס פילם תמורת 4.06 מיליארד דולר. כתוצאה מכך קיבלה דיסני את הזכויות על סרטי מלחמת הכוכבים ואינדיאנה ג'ונס
החוזה של איגר תוכנן להימשך עד 30 ביוני 2018; עם זאת, במרץ 2017 הודיעה דיסני כי היא מאריכה את כהונתו עד 2 ביולי 2019, ואמרה כי ישמש יועץ בשלוש השנים שלאחר מכן. בדצמבר 2017 הוארך שוב החוזה עד 2021.
ביולי 2018 אישרו בעלי המניות של דיסני ופוקס המאה ה-21 עסקה לרכישת נכסי פוקס. העסקה הושלמה במרץ 2019.
באפריל 2019 הוכרז כי איגר יעזוב את תפקידו עם תום החוזה שלו בשנת 2021.

חיים אישיים

איגר נישא פעמיים. נישואיו הראשונים עם קייתלין סוזן הסתיימו בגירושים, מהם יש להם שתי בנות.
בשנת 1995 התחתן איגר עם העיתונאית ווילו ביי בשירות יהודי וקתולי, ולהם שני בנים.
איגר היה יושב ראש ההתרמה לקמפיין הנשיאות של הילרי קלינטון בבחירות 2016 בארצות הברית. ב-2 בדצמבר 2016 נקרא לפורום לאסטרטגיה ולמדיניות של הנשיא הנבחר טראמפ. הוא התפטר מהמועצה המייעצת לנשיא ב-1 ביוני 2017 לאחר שטראמפ יצא מהסכם האקלים.
בשנת 2016 שינה איגר את הרישום המפלגתי שלו מדמוקרטי לעצמאי.